钦定古今图书集成/明伦汇编/氏族典/第412卷 > 杜慆
## 钦定古今图书集成/明伦汇编/氏族典/第412卷 > 杜慆

按《唐书杜佑传》：“佑子式、方，式方子慆，咸通中为泗州
刺史。会庞勋反，贼将李圆傅城战，慆杀数百人，圆气
夺，奔徐州。未几，贼焚淮口，昼夜战不息。慆使人间道
走京师，诏戴可师以兵二万招讨。淮南节度使令狐
绹遣牙将李湘屯淮口，与郭厚本合，为圆所败，湘等
并没。于是援绝粮尽。勋遣圆入城，见慆约降，慆怒杀”
之。勋累攻不得志，解去。围凡十月，慆拊循士皆殊死
奋，卒完一州。贼平，慆迁义成军节度使，检校兵部尚
书，卒。